cyanic-selkie/wikianc huggingface dataset:
ইনকা রন্ধনশৈলী
মাংস
ইনকারা বিভিন্ন বন্য প্রাণী শিকার খেলার মাধ্যমে ধরতো কিংবা হত্যা করতো যেমন ভিকুনা ও গুনাকো, সাদালেজের হরিণ, হুইমুল হরিণ এবং ভিস্কাচা, এক ধরনের চিনচিল্লা যা দঁড়ির ফাঁসের সাহায্যে ধরা হতো। শিকারের অধিকার নিয়ন্ত্রণ করতো রাজ্য যে কোন মাংস সংরক্ষণের জন্য রাজ্যের গুদামে পাঠানো হতো। রাজকীয় শিকারে শিকারি বাহিনী বড় পশুপালকে কাছাকাছি তাড়িয়ে আনতো। এক শিকারে পুমা, ভালুক, শিয়াল এবং হরিণসহ কয়েক হাজার প্রাণী শিকারের উল্লেখ পাওয়া গেছে। ইনকা সৈন্যবাহিনী এবং সাধারণ জনগণ শুকনো মাছের উপর নির্ভর করতো। পেরুর উপকূলে লিম্পেট, স্কেট, শাপলাপাতা এবং ছোট হাঙর ধরা পড়তো। সামুদ্রিক পাখি, পেঙ্গুইন, সাগরসিংহ, ডলফিন ইত্যাদি সামুদ্রিক প্রাণীসহ বিভিন্ন প্রকার শামুক ঝিনুক খাওয়া হতো। অন্যান্য আমেরিকানদের মত ইনকারা ব্যাঙ, শুঁয়োপোকা,  গোবরে পোকা, পিঁপড়া ইত্যাদি খেতো। মেমাছির লার্ভা কাঁচা খাওয়া হতো এবং পিষে রুটি বানিয়ে সংরক্ষণ করা হতো।
যোগী আদিত্যনাথ
বিতর্কিত বিবৃতি
২০১৫ সালের জুনে, আদিত্যনাথ, সূর্য নমস্কার এবং যোগ সম্পর্কে কথা বলার সময় বলেছিলেন, যে যারা যোগ এড়াতে চান তারা হিন্দুস্তান ছেড়ে যেতে পারেন। তিনি যারা সূর্য ঈশ্বরের মধ্যে সাম্প্রদায়িকতা দেখেন তাদের সমুদ্রের মধ্যে ডুবিয়ে রাখার জন্য বা সারা জীবন অন্ধকার ঘরে থাকতে "অনুরোধ" করেছিলেন। ২০১৫ সালের শেষদিকে ভারতীয় গণমাধ্যমে অসহিষ্ণুতা বিতর্কের সময় আদিত্যনাথ ভাষার ক্ষেত্রে অভিনেতা শাহরুখ খানকে পাকিস্তানি জিহাদী হাফিজ সাইদের সাথে তুলনা করেছিলেন।
ইনকা রন্ধনশৈলী
খাদ্য প্রস্তুতি
রান্নার পাত্রে প্রায়শই গরম পাথর দেওয়া হতো। রান্নার জন্য হুয়াটিয়া নামে মাটির চুলা এবং পাইলা নামে মৃৎপাত্র ব্যবহৃত হতো।
নিত্যানন্দ সাহা (ভারতীয় অধ্যাপক)
নিত্যানন্দ সাহা (১৯৪০—২০০৫) ছিলেন একজন ভারতীয় বাঙালি শিক্ষায়তনিক (একাডেমিক) প্রশাসক এবং অজৈব রসায়নের অধ্যাপক। ২০০০ সালের ফেব্রুয়ারি হতে ২০০৫ সাল পর্যন্ত তিনি কল্যাণী বিশ্ববিদ্যালয়ের উপাচার্য হিসাবে দায়িত্ব পালন করেছিলেন।
প্রাথমিক জীবন এবং শিক্ষা
অধ্যাপকনিত্যানন্দ সাহা ১৯৬০ সালে স্কটিশ চার্চ কলেজ থেকে সম্মানসহ স্নাতক ডিগ্রি অর্জন করেছিলেন। এর দুইবছর পর ১৯৬২ সালে তিনি কলকাতা বিশ্ববিদ্যালয় অধিভুক্ত রাজাবাজার সায়েন্স কলেজ থেকে স্নাতকোত্তর ডিগ্রি সম্পন্ন করেন। পরবর্তীকালে তিনি কলকাতা বিশ্ববিদ্যালয়ের ছাত্র হিসাবে ১৯৬৮ সালে ইন্ডিয়ান অ্যাসোসিয়েশন ফর দ্য কালটিভেশন অব সায়েন্স থেকে রসায়ন বিষয়ে ডক্টরেট ডিগ্রি অর্জন করেছিলেন।
কর্মজীবন
তিনি স্কটিশ চার্চ কলেজের রসায়নের প্রভাষক হিসাবে কর্মজীবন শুরু করেছিলেন, এবং সহযোজন রসায়নের ক্ষেত্রে তার নিজস্ব গবেষণা শুরু করেছিলেন। তিনি ভারত ও ভারতের বাইরে বিভিন্ন দেশে বহুসংখ্যক ডক্টরাল-উত্তর গবেষণা প্রচেষ্টায় জড়িত ছিলেন। ১৯৮৬ সালে তিনি কলকাতা বিশ্ববিদ্যালয়ের বিজ্ঞান কলেজ ক্যাম্পাসের রসায়ন বিষয়ের অধ্যাপক হন। তিনি ১৯৯১ সালের ডিসেম্বর থেকে ২০০০ সালের জানুয়ারি পর্যন্ত পশ্চিমবঙ্গ কলেজ সার্ভিস কমিশনের চেয়ারম্যান হিসাবেও দায়িত্ব পালন করেছিলেন।
২০০০ সালের ফেব্রুয়ারিতে তিনি কল্যাণী বিশ্ববিদ্যালয়ের উপাচার্য হিসাবে দায়িত্ব গ্রহণ করেন। এই দায়িত্বে থাকাকালে এপ্রিল, ২০০০ থেকে মার্চ, ২০০২ পর্যন্ত তিনি ভারতীয় বিশ্ববিদ্যালয় অ্যাসোসিয়েশন (অ্যাসোসিয়েশন অব ইন্ডিয়ান ইউনিভার্সিটিস) স্থায়ী কমিটির সদস্য ছিলেন এবং পরবর্তীকালে ২০০৩ থেকে ২০০৪ সাল পর্যন্ত আন্তঃবিশ্ববিদ্যালয় জ্যোতিপদার্থর্বিজ্ঞান ও জ্যোতির্বিজ্ঞান কেন্দ্রের পারিষদিক সদস্য ছিলেন। ২০০২ থেকে ২০০৫ সাল পর্যন্ত তিনি ব্যাঙ্গালুরুর ভারতীয় বিজ্ঞান সংস্থার কোর্টে সদস্য হিসাবেও দায়িত্ব পালন করেছিলেন। তিনি ২০০১ সালের এপ্রিল মাসে সাইপ্রাসে অনুষ্ঠিত কমনওয়েলথ অ্যাসোসিয়েশন বিশ্ববিদ্যালয়ের (অ্যাসোসিয়েশন অব কমনওয়েলথ ইউনিভার্সিটি) কার্যনির্বাহী প্রধানদের সম্মেলন এবং ২০০৩ সালের সেপ্টেম্বর মাসে যুক্তরাজ্যের বেলফাস্টে অংশ নিয়েছিলেন। তার জীবনের এই ক্রান্তিলগ্ন বছরগুলিতে তিনি তার সমস্ত প্রশাসনিক দায়িত্ব পালনের পাশাপাশি শিক্ষকতা ও গবেষণা দুটো কাজই সফলতার সাথে চালিয়ে যেতে সক্ষম হয়েছিলেন, এই সময়কালে তিনি কলকাতা বিশ্ববিদ্যালয়ের রসায়ন বিভাগের অধ্যাপক পদ থেকে দায়বদ্ধতার সাথে হঠাৎই বিস্ময়করভাবে অবসর নিয়েছিলেন।
পুরস্কার ও সম্মাননা
• ১৯৯৪ সালে ভারতীয় রসায়ন সমিতি (ইন্ডিয়ান কেমিক্যাল সোসাইটি) থেকে ''অধ্যাপক ড. প্রিয়দারঞ্জন রায় স্মৃতিপদক'' অর্জন,
• ১৯৯২-১৯৯৩ এবং ১৯৯৭-৯৯৯৯ সালে ভারতীয় রসায়ন সমিতির রসায়নবিদদের বার্ষিক সমাবেশের অজৈব রসায়ন বিভাগের সায়েন্টিস্ট-ইন-চার্জ নিযুক্ত,
• ২০০১ সালে তৎকালীন বেঙ্গল ইঞ্জিনিয়ারিং কলেজ (বিশ্ববিদ্যালয় সমতুল্য) থেকে ''অধ্যাপক ড. বড়দানন্দ চট্টোপাধ্যায় স্মৃতি প্রভাষক পুরস্কার'' অর্জন,
• ২০০০-২০০১ সাল পর্যন্ত ভারতীয় রসায়ন সমিতি থেকে প্রকাশিত সাময়িকীর অজৈব ও বিশ্লেষণী রসায়ন বিভাগের সম্মানসূচক সম্পাদক নিযুক্ত,
• ২০০২-২০০৩ সাল মেয়াদে কলকাতার ইন্ডিয়ান সায়েন্স নিউজ অ্যাসোসিয়েশনের পারিষদিক সদস্যপদ,
• ১৯৯০ সালের নভেম্বর থেকে ১৯৯৩ সালের জুলাই মাস পর্যন্ত কলকাতা বিশ্ববিদ্যালয়ের একাডেমিক স্টাফ কলেজের সম্মানসূচক নির্বাহী নিযুক্ত।
ফেলোশিপ (সভ্যপদ)
• অস্ট্রেলিয়ার নিউ সাউথ ওয়েলস বিশ্ববিদ্যালয়ের স্কুল অব কেমিস্ট্রির ইউনেস্কো গবেষণা ফেলো।
• সুইজারল্যান্ডের বাজেল বিশ্ববিদ্যালয়ের অজৈব রসায়ন ইনস্টিটিউটের পরিদর্শক গবেষণা সহযোগী (ভিজিটিং রিসার্চ অ্যাসোসিয়েট)।
• মার্কিন যুক্তরাষ্ট্রের জর্জিয়া বিশ্ববিদ্যালয়ের রসায়ন বিভাগের রিসার্চ পরিদর্শক গবেষণা সহযোগী।
মুশফিকুর রহমান
মুশফিকুর রহমান (জন্ম: ১০ জানুয়ারি, ১৯৭৭) রাজশাহীতে জন্মগ্রহণকারী বাংলাদেশের সাবেক আন্তর্জাতিক ক্রিকেট তারকা। বাংলাদেশ ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে রাজশাহীর প্রতিনিধিত্ব করেন। এছাড়াও, অনূর্ধ্ব-১৯ দলের পক্ষেও খেলেছেন। ডানহাতি ব্যাটসম্যান হিসেবে সুনাম কুড়িয়েছেন। পাশাপাশি ডানহাতে ফাস্ট-মিডিয়াম বোলিংয়ে পারদর্শিতা দেখিয়েছেন। আদর্শ অল-রাউন্ডার ছিলেন তিনি।
খেলোয়াড়ী জীবন
রাজশাহীর দ্বিতীয় ক্রিকেটার হিসেবে আন্তর্জাতিক ক্রিকেটে অংশ নেয়ার সৌভাগ্য অর্জন করেন। টেস্ট মর্যাদাপ্রাপ্তির শুরুর দিকে ২০০০-০১ মৌসুমে জিম্বাবুয়ে সফরে অভিষেক ঘটে তার। বাবু ডাকনামে পরিচিত মুশফিকুর রহমানের ১৯ এপ্রিল, ২০০১ তারিখে টেস্ট অভিষেক ঘটে। বুলাওয়েতে অনুষ্ঠিত টেস্টে তার ঐ অভিষেক সুখকর হয়নি। ঐ টেস্টে ইনিংস ও ৩২ রানে এবং ২৬ এপ্রিল, ২০০১ তারিখে হারারের দ্বিতীয় টেস্টে ৮ উইকেটে পরাজিত হয় বাংলাদেশ দল। উভয় টেস্টেই তিনি কোন উইকেট পাননি কিংবা দুই অঙ্কের কোটাও স্পর্শ করতে পারেননি। ফলশ্রুতিতে পরবর্তী দুই বছর দল নির্বাচকমণ্ডলী কর্তৃক উপেক্ষিত হন। ২০০৩ সালে ব্যাটিং কৌশল রপ্ত করে ডেভ হোয়াটমোরের নতুন যুগে পুনরায় অন্তর্ভুক্ত হন। অক্টোবর, ২০০৩ সালে সফরকারী ইংল্যান্ডের বিপক্ষে অনুষ্ঠিত প্রথম টেস্টে গুরুত্বপূর্ণ দুটি ইনিংস খেলেন। এরপর থেকেই দলের অন্যতম খেলোয়াড়ে রূপান্তরিত হন। কিন্তু আন্তর্জাতিক ক্রিকেটে তিনি আর কেবলমাত্র আর একটি বছর খেলার সুযোগ পান।
২০০০ থেকে ২০০৪ সালের মধ্যে বাংলাদেশ দলের পক্ষে দশটি টেস্ট ও ২৮টি একদিনের আন্তর্জাতিকে অংশ নিয়েছেন তিনি। ৩০ মে, ২০০০ তারিখে ভারতের বিপক্ষে ওডিআই অভিষেক ঘটে তার। ২৭ ডিসেম্বর, ২০০৪ তারিখে ঢাকায় ভারতের বিপক্ষে সর্বশেষ একদিনের আন্তর্জাতিক খেলেন। কোন শতক কিংবা অর্ধ-শতকের সন্ধান না পেলেও টেস্ট এবং ওডিআইয়ে যথাক্রমে ৪৬* ও ৪৯ করেছিলেন। উভয় স্তরের ক্রিকেটেই ৬টি ক্যাচ নিয়েছেন।
অবসর
ঘরোয়া প্রথম-শ্রেণীর ক্রিকেটে ব্যাটসম্যান হিসেবেই মূলতঃ খেলেছেন এবং ক্লাব ক্রিকেটে ২০০৮ সাল পর্যন্ত সক্রিয় ছিলেন তিনি। খেলা থেকে অবসর নিয়ে রেফারির ভূমিকায়ও অবতীর্ণ হয়েছিলেন।
ফেল্ডস্পার
ফেল্ডস্পার (KAlSi3O8 – NaAlSi3O8 – CaAl2Si2O8) শিলা-গঠনকারী টেকটোসিলিকেট খনিজসমূহের একটি গ্রুপ যার দ্বারা ওজন হিসেবে পৃথিবীর মহাদেশীয় ভূত্বকের প্রায় ৪১% গঠিত।
ইনট্রুসিভ এবং বহিরাগত এক্সট্রুসিভ উভয় ধরনের আগ্নেয় শিলা হিসাবে ম্যাগমা থেকে ফিল্ডস্পার স্ফটিকে পরিণত হয় এবং বিভিন্ন ধরনের রূপান্তরিত শিলাতেও উপস্থিত থাকে। প্রায় পুরোপুরি ক্যালসিক প্ল্যাজিওক্লেজ ফেল্ডস্পার গঠিত শিলা অ্যানোরথোসাইট নামে পরিচিত। ফেল্ডস্পার বিভিন্ন ধরনের পাললিক শিলাতেও পাওয়া যায়।
ব্যুত্পত্তি
ফেল্ডস্পার নামটি জার্মান ফেল্ডস্প্যাট থেকে এসেছে, যা ফিল্ড ("ক্ষেত্র") এবং স্প্যাট ("স্তর") শব্দের সংমিশ্রণ। স্প্যাট শব্দটি দীর্ঘকাল ধরে "একটি পাথর সহজেই স্তরের মধ্যে ছড়িয়ে পড়ে" শব্দ হিসাবে ব্যবহৃত হয়ে আসছে; আঠারো শতকে ফেল্ডস্প্যাটকে আরও নির্দিষ্ট শব্দ হিসাবে চালু করা হয়েছিল, সম্ভবত এটি ক্ষেত্রগুলিতে পাওয়া পাথরগুলির সাধারণ ঘটনাকে বোঝায় (আরবান ব্রুকম্যান, ১৭৮৩) বা গ্রানাইট এবং অন্যান্য খনিজগুলির মধ্যে "ক্ষেত্র" হিসাবে এর উপস্থিতি পাওয়া যায় (রেনি-জাস্ট হেই, ১৮০৪)। স্প্যাট থেকে স্পার-এ পরিবর্তনটি ইংরেজি শব্দ স্পার দ্বারা প্রভাবিত হয়েছে, যার অর্থ একটি ফাটলবিহীন একটি অস্বচ্ছ আকরিক।  ফেল্ডস্প্যাথিক এমন উপাদানগুলিকে বোঝায় যেগুলিতে ফেল্ডস্পার রয়েছে। বিকল্প বানান হিসাবে ফেলস্পার এখন আর ব্যবহৃত হয় না। 'ফেলসিক' শব্দটি, যার অর্থ হালকা বর্ণের খনিজ যেমন স্ফটিক (কোয়ার্টজ) এবং ফেল্ডস্পার, ফেল্ডস্পার এবং সিলিকা থেকে উদ্ভূত একটি সংক্ষিপ্ত শব্দ, যা বাড়তি বানান 'ফেলস্পার' এর সাথে সম্পর্কিত নয়।
গঠন
এই গ্রুপের খনিজসমূহ টেকটোসিলিকেট দিয়ে গঠিত। সাধারণ ফেল্ডস্পারগুলিতে প্রধান উপাদানগুলির সংমিশ্রণটি তিন শেষ সদস্যর ক্ষেত্রে প্রকাশ করা যেতে পারে:
ক্ষারীয় ফেল্ডস্পার
ক্ষারীয় ফেল্ডস্পার দুই ধরনে বিভক্ত: সোডিয়াম, অ্যালুমিনিয়াম বা সিলিকনের সাথে মিশ্রিত পটাসিয়ামযুক্ত; এবং এখানে পটাশিয়াম বেরিয়াম দ্বারা প্রতিস্থাপিত হয়। প্রথমটির মধ্যে অন্তর্ভুক্ত আছে:
বেরিয়াম ফেল্ডস্পার
বেরিয়াম ফেল্ডস্পারগুলি ক্ষারীয় ফেল্ডস্পার হিসাবেও বিবেচিত হয়। খনিজ কাঠামোতে পটাসিয়ামে বেরিয়ামের প্রতিস্থাপনের ফলস্বরূপ বেরিয়াম ফিল্ডস্পারগুলি গঠন করে। বেরিয়াম ফিল্ডস্পারগুলি মনোক্লিনিক এবং নিম্নলিখিতগুলি এর অন্তর্ভুক্ত:
প্লেজিওক্লেজ ফেল্ডস্পার
প্লাগিওক্লেজ ফিল্ডস্পারগুলি ট্রিক্লিনিক। প্লাগিওক্লেজ সিরিজটি অনুসরণ করে (প্রথম বন্ধনীতে শতাংশ অ্যানোরথাইট সহ):
আবহবিকার
ফেল্ডস্পারগুলির রাসায়নিক আবহবিকারের ফলে ইলাইট এবং ক্যাওলিনটের মতো কাদামাটির খনিজগুলি তৈরি হয়।
উৎপাদন এবং ব্যবহার
২০১০ সালে প্রায় ২০ মিলিয়ন টন ফেল্ডস্পার উৎপাদিত হয়েছিল, বেশিরভাগ হয় তিনটি দেশে,  ইটালি (৪.৭ মেট্রিক), তুরস্ক (৪.৫ মেট্রিক) এবং চীনে (২ মেট্রিক) উৎপাদিত হয়েছিল।
ফেল্ডস্পার একটি সাধারণ কাঁচামাল যা কাঁচ তৈরিতে, সিরামিক ও কিছু পরিমাণে ফিলার হি এবং রঙ, প্লাস্টিক ও রাবারে ফিলার এবং প্রসারিত করতে ব্যবহৃত হয়। সিরামিকস (বৈদ্যুতিক অন্তরক, স্যানিটারিওয়্যার, মৃৎশিল্প, খাবার থালাবাসন এবং টালি সহ) এবং অন্যান্য কাজে যেমন ফিলারের মতো অন্যান্য ব্যবহারগুলিতেগণ্য হয়। কাঁচ তৈরিতে, ফেল্ডস্পার থেকে প্রাপ্ত অ্যালুমিনা পণ্যের দৃঢ়তা, স্থায়িত্ব এবং রাসায়নিক ক্ষয় প্রতিরোধে করে।
ভূ বিজ্ঞান এবং প্রত্নতত্ত্বতে ফেল্ডস্পারগুলি পটাসিয়াম-আর্গন ডেটিং, আরগন-আরগন ডেটিং এবং লুমিনেসেন্স ডেটিংয়ের জন্য ব্যবহৃত হয়।
২০১২ সালের অক্টোবরে, মার্স কিউরিওসিটি রোভার এমন একটি শিলা বিশ্লেষণ করেছে যাতে উচ্চতর পরিমানে ফিল্ডস্পার সামগ্রী থাকতে পারে।
সাইফুজ্জামান শিখর
সাইফুজ্জামান শিখর একজন বাংলাদেশি রাজনীতিবিদ ও একাদশ জাতীয় সংসদ সদস্য। সাইফুজ্জামান শিখর মাগুরা-১ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।  তার বাবা মোহাম্মদ আছাদুজ্জামান জাতীয় সংসদে মাগুরা-২ এর সংসদ সদস্য হিসেবে দায়িত্ব পালন করেছেন এবং তার বোন কামরুল লায়লা জলি জাতীয় সংসদের সাবেক সাংসদ।
জন্ম ও শিক্ষাজীবন
সাইফুজ্জামান শিখরের জন্ম মাগুরা জেলায়। তিনি রাজশাহী বিশ্ববিদ্যালয়ে পড়াশোনা করেছেন।
রাজনৈতিক ও কর্মজীবন
সাইফুজ্জামান শিখর ছাত্রাবস্থা থেকেই বাংলাদেশ আওয়ামী লীগের ছাত্রসংগঠন বাংলাদেশ ছাত্রলীগের সাথে যুক্ত ছিলেন। তিনি সর্বশেষ জাতীয় সংসদ নির্বাচনে প্রথমবারের মত সংসদ সদস্য হিসেবে নির্বাচিত হন। তিনি বাংলাদেশের প্রধানমন্ত্রী শেখ হাসিনার এপিএস ছিলেন।
দ্য লাস্ট গিফট
সাহিত্য সমালোচনা
উপন্যাসটি মিশ্র প্রতিক্রিয়া লাভ করে। ফাইন্যান্সিয়াল টাইমস-এর অ্যামিনেটা ফোর্না উপন্যাসটিকে "বিশাল মাপের" বলে উল্লেখ করেন এবং গুরনাহের গল্পকথন ও পারিবারিক সম্পর্কের নিরীক্ষণের প্রশংসা করেন। দ্য গার্ডিয়ান-এর জাইলস ফোডেন গুরনাহের গদ্যের প্রশংসা করেন। অন্যদিকে, কার্কাস রিভিউসের একজন পর্যালোচক অতীত ও বর্তমানের মধ্যকার উত্তরণকালের সমালোচনা করেন এবং মনে করেন বইটির মুখ্য সংকট পাঠককে আটকে রাখতে যথেষ্ট নয়।" পাবলিশার্স উইকলি লিখে যে বর্ণনার গতি প্রায়ই মন্থর, কিন্তু দৃশ্যপট এবং নশ্বরতা ও স্মৃতির বিষয়বস্তুর প্রশংসা করে।
কাকার জেলা
কাকার জেলা (کاکړ, ; এছাড়াও খাক-ই আফগান, خاک افغان ) দক্ষিণ আফগানিস্তানের জাবুল প্রদেশে অবস্থিত একটি জেলা। ২০১৩ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ২৩,৪০০ জন এর মত। জেলাটির কেন্দ্রীয় শহরের নাম হচ্ছে কাকার নামক একটি গ্রাম।
অঞ্জলি
অঞ্জলি (Anjali) (জন্ম: ১৬ জুন ১৯৮৭) একজন পুরস্কারজয়ী ভারতীয় অভিনেত্রী যিনি বহু তামিল এবং তেলুগু ছবিতে অভিনয় করেছেন। ২০০৬ সালে তিনি তেলুগু ছবি "ফটো" এর মাধ্যমে অভিনয় শুরু করেন। এরপর তিনি "কাত্রাধু থামিঝ" ছবিতে অভিনয় করেন এবং আএ ছবির জন্য ফিল্মফেয়ার পুরস্কার লাভ করেন। ২০১০ এবং ২০১১ সালে তিনি "আঙ্গাদা থেরু" এবং "এঙ্গায়াম ইপোথাম" ছবিতে অভিনয়ের জন্য ফিল্মফেয়ার অ্যাওয়ার্ডে সেরা চলচ্চিত্র তারকা নির্বাচিত হন। এভাবে ধীরে ধীরে তিনি তামিল এবং তেলুগু ভাষার অন্যতম জনপ্রিয় তারকায় পরিণত হোন।
ব্যক্তিগত জীবন
অঞ্জলি অন্ধ্র প্রদেশের পূর্ব গোদাবরি জেলার রাজোলে জন্মগ্রহণ করেন। তার দুই ভাই ও একজন বোন রয়েছে। তিনি রাজোলে তার শিক্ষাজীবন শেষ করেন। এবং পরে চেন্নাই এ চলে যান। তামিলনাড়ু তে তিনি গণিতে স্নাতক পাশ করেন। . শিক্ষাজীবন শেষে তিনি সল্পদৈর্ঘ্যের চলচ্চিত্রে অভিনয় করেন যার ফলে পরে তিনি তেলুগু ছবিতে অভিনয়ের সুযোগ পান।
অমূলক নতুনভীতি
অমূলক নতুনভীতি বা নিওফোবিয়া (ইংরেজি: Neophobia)(নতুন বা অভিজ্ঞতার বাইরের কিছুতে ভয়) হ'ল নতুন কোনও কিছুর ভয়, বিশেষত একটি অবিরাম এবং অস্বাভাবিক ভয়।  সহজ কথায় নতুন জিনিস চেষ্টা করা বা রুটিন থেকে বিরতিতে  অনীহা। সাধারণত এটি শিশু ও পোষা প্রাণীদের মাঝে বেশি দেখা যায় । যেমন: শিশুদের প্রসঙ্গে শব্দটি সাধারণত অজানা বা অভিনব খাবারগুলি প্রত্যাখ্যান করার প্রবণতা নির্দেশ করতে "অমূলক নতুন খাদ্যভীতি" কথাটি ব্যবহৃত হয়। এটি শিশুমমনোবিজ্ঞানের একটি গুরুত্বপূর্ণ আলোচ্য বিষয়।
জীববিজ্ঞানের গবেষণায় নিউফোবিয়া স্বাদ সম্পর্কিত গবেষণাও সম্পৃক্ত।
পরিভাষা ও নামকরণ
নিউফোবিয়া নামটি এসেছে গ্রীক ‘νέος’, ইংরেজি বর্ণ বা ধ্বনিতে ‘neos’ যার অর্থ নতুন,যুবক। গ্রীক ‘φόβος’, ইংরেজি ধ্বনিতে ‘phobos’ যার বাংলা অর্থ  ভয় বা আতঙ্ক। Neophobia শব্দটি গ্রীক এই শব্দ গুলো থেকে বিবর্তন হয়েছে। যার অর্থ ‘ভয়  বা রুটিনের বাইরের কিছুতে তীব্র অনীহা।’
উদাহরণ
নরওয়ের বাদামী ইঁদুর (Rattus norvegicus) একসময় মানুষের গৃহে বাস করতো‌ । কিন্তু মানুষের অত্যাচারে অতিষ্ঠ হয়ে তাঁরা যুগের বিবর্তনে জঙ্গলে ও ফসলের মাঠে বসবাস শুরু করে।
প্রাণীদের মাঝে খুব সহজে দেখা মিলে ‌। বিভিন্ন পোষা প্রাণীকে যদি জন্ম থেকে এক রকমের খাদ্য দেয়া হয় তাঁরা পরবর্তী কোন সময়ে নতুন ধরনের খাদ্য গ্রহণ করেনা।
আলোচনা
রবার্ট এন্টন উইলসন তাঁর প্রমিথাস রাইজিং (Prometheus Rising) বইটিতে নিউফোবিয়াকে নেতিবাচক হিসেবে বলেছেন এবং সমাজ-সংস্কৃতি ও খাদ্যভাসভেদে শিশুর উপর এটি বিরূপ প্রভাব ফেলে। যেটি বিবর্তনে টিকে থাকাকে দুরুহ করে তোলে। থমাস এস. কুহন তাঁর দি স্ট্রাকচার অফ সাইয়েন্টিফিক রিভ্যুলেশন (The Structure of Scientific Revolutions) বইটিতে তাত্ত্বিক ব্যাখ্যা দেন যে, নিউফোবিয়া পিতা-মাতার জ্বিন থেকে প্রাপ্ত একটি রোগ। সাধারণত গর্ভকালীন সময়ে অথবা পিতা-মাতার জীবনকালে যদি কোন নির্দিষ্ট কিছুতে অনীহা থাকে অথবা রুটিন এক রকমের হয় তবে নতুন সন্তানটি ঐ গুণ পায় ।
আজিজ দৌলতাবাদী
আজিজ দৌলতাবাদী (১৯২২, তাব্রিজে – ৩০ এপ্রিল ২০০৯, তাব্রিজে) যিনি দারভিশ নামেও পরিচিত ছিলেন, ইরানি কবি ছিলেন। তিনি তাবরিজের জাতীয় গ্রন্থাগার ও তারবিয়াত গ্রন্থাগারের প্রথম পরিচালক ছিলেন। ৩০ এপ্রিল ২০০৯ তারিখে তিনি ফুসফুসের ক্যান্সারে মারা যান এবং তাকে মকবরতোশোরায় সমাহিত করা হয়।
অমূলক নতুনভীতি
খাদ্য নিউফোবিয়া
মানুষের মধ্যে খাদ্য নিওফোবিয়াকে নতুন বা অপরিচিত খাবার খাওয়ার ভয় হিসাবে বর্ণনা করা হয়েছে। এটি পরিহারকারী / সীমাবদ্ধ খাদ্য গ্রহণের ব্যাধি ।  ছোট বাচ্চাদের এবং ছোট বাচ্চাদের মধ্যে খাদ্য নিওফোবিয়া বিশেষত প্রচলিত।  এটি কোনও ব্যক্তির সংবেদন-সন্ধানের স্তরের সাথে সম্পর্কিত, যার অর্থ কোনও ব্যক্তির নতুন জিনিস চেষ্টা করার এবং ঝুঁকি নিতে আগ্রহী নয়।  উচ্চ খাদ্য নিওফোবিয়ায় আক্রান্ত ব্যক্তিরা নতুন কোন কিছুতেই প্রচন্ড অনাগ্রহী হয়। ছোট বাচ্চাদের জন্য এটি ভয়াবহ ব্যাধি।   ওষুধ অথবা নতুন কোন পুষ্টিকর খাবার গ্রহণে, বিভিন্ন সংস্কৃতি ও পরিবেশ ভেদে খাবারের স্বাদ গ্রহণে তাঁরা অনাগ্রহী হয় এবং তাঁরা ক্ষতিগ্রস্ত হয়। পোষা প্রাণীদের নতুন ধরনের খাদ্য গ্রহণে অনীহা খুব প্রকট হয়। বেশীরভাগ সময় তাঁরা গ্রহণ না করে মৃত্যু বরণ করে। অন্যদিকে, বলা হয়ে থাকে নিউফোবিয়া আক্রান্ত প্রাণীদের এ অভ্যেসের কারণে নতুন খাদ্যের ঝুঁকি কিংবা বিষক্রিয়া থেকে তাদের রক্ষা করতে পারে।
কারণ
পিতা-মাতার জ্বিনগত গুণাগুণে শিশুতে নিউফোবিয়া হয়‌। পিতা-মাতার দৈনন্দিন জীবনের রুটিন, পদ্ধতি-আচরণ, খাদ্যাভাস শিশু পায়। যেমন: কোন পিতা-মাতা ধুমপায়ী হলে তাঁর সন্তানের ধুমপায়ী হওয়ার সম্ভাবনা। এছাড়াও তাঁরা পিতা-মাতা কিংবা প্রিয় কোন মানুষের অনুকরণে অভ্যাস গড়ে নিতে পারে এবং তাঁর ব্যতিক্রমে অনীহা প্রকাশ করে। এক্ষেত্রে খাদ্য গ্রহণ,পোশাক-পরিচ্ছেদ, কথা ও আচার-আচরণ-ব্যবহার প্রভৃতি একবার অনুকরণ করলে আর সেটি পরিবর্তন করতে চায় না।সেটি পরিবর্তন করানো খুব কঠিন হয়ে দাঁড়ায়। পিতা-মাতার জ্বিন প্রাপ্ত গুণে তেতো অথবা বাজে স্বাদ যুক্ত, বিষাক্ত খাদ্য থেকে ঝুঁকিমুক্ত থাকতে নিউফোবিয়া খুব উপকারী অভ্যাস। পরিবেশ-প্রকৃতি অনেক সময় শিশুর মনে নিউফোবিয়া জন্ম দেয়।
আনাপানস্মৃতি সূত্র
আনাপানস্মৃতি সূত্র (পালিঃ আনাপানসাতি সুত্ত) সূত্র পিটক, মজ্ঝিম নিকায়ের অন্তর্গত। এই সূত্রে শ্বাস-প্রশ্বাসের উপর মননিবেশ করে ধ্যান করা যায় সেই সম্পর্কে আলোচনা করা হয়েছে। এই সূত্রটিতে ১৬ টি ধাপের চর্চার কথা উল্লেখ করা হয়েছে এবং, চারটি বর্গ, যা স্মৃতিপ্রস্থানের সাথে জড়িত, সেই পদ্ধতিও বলা হয়েছে।
অমূলক নতুনভীতি
চিকিৎসা
শিশুকে অথবা পোষা প্রাণীকে শাস্তির মাধ্যমে এ অভ্যেস থেকে ফিরিয়ে আনা যায়। অনেক সময় ঐ পছন্দ খাদ্যটির লোভ বা উপহার দেখিয়ে অপছন্দের খাদ্য অথবা রুটিন পরিবর্তন করানো যায়।
আনাপানস্মৃতি সূত্র
থেরবাদ
এই সূত্রের থেরবাদ সংস্করণে ১৬ টি ধাপের কথা উল্লেখ করা হয়েছে যা চিত্ত বা মনকে শান্ত ও গঠন করতে সহায়তা করে। কিছু কিছু ভিক্ষুর মতে, এই সূত্রের চরম লক্ষ্য হল স্মৃতিপ্রস্থানের মর্মার্থ উপলব্ধি, সপ্ত বোজ্ঝাঙ্গের উপলব্ধি এবং পরিশেষে নির্বান লাভ। থেরবাদীদের কাছে আনাপানস্মৃতি সূত্রটি প্রখ্যাত।
পূর্ব এশীয় বৌদ্ধ ধর্ম
আনাপানস্মৃতি সূত্রটির বেশ কয়েকটি সংস্করণ রয়েছে। চৈনিক বৌদ্ধ ধর্মে এই সূত্রটির একটি সংস্করণ পাওয়া যায় একোত্তর আগম গ্রন্থে। এতে ধ্যনের চার প্রকারের পদ্ধতির কথা বলা হয়েছে। তাছাড়া পূর্বজন্মের জ্ঞান ও দিব্য দৃষ্টির কথাও এতে বলা হয়।
অমূলক নতুনভীতি
সূত্র ও উৎস
১. Shim, Jae Eun; Kim, Juhee; Mathai, Rose Ann; STRONG Kids Research, Team. (September 2011). "Associations of Infant Feeding Practices and Picky Eating Behaviors of Preschool Children". Journal of the American Dietetic Association. 111 (9): 1363–1368. doi:10.1016/j.jada.2011.06.410. PMID 21872699.
২ Dovey, Terence M.; Staples, Paul A.; Gibson, E. Leigh; Halford, Jason C.G. (March 2008). "Food neophobia and 'picky/fussy' eating in children: A review". Appetite. 50 (2–3): 181–193. doi:10.1016/j.appet.2007.09.009. PMID 17997196. S2CID 13024205.
৩. Perry, Rebecca A; Mallan, Kimberley M; Koo, Jasly; Mauch, Chelsea E; Daniels, Lynne A; Magarey, Anthea M (2015). "Food neophobia and its association with diet quality and weight in children aged 24 months: a cross sectional study". International Journal of Behavioral Nutrition and Physical Activity. 12 (1): 13. doi:10.1186/s12966-015-0184-6. PMC 4335451. PMID 25889280.
আনাপানস্মৃতি সূত্র
প্রস্তুতিমূলক নির্দেশনা
১৬টি পদক্ষেপ গ্রহণের পূর্বে গৌতম বুদ্ধ নিচের বর্নিত প্রস্তুতিমূলক নির্দেশনা দিয়েছেনঃ •	যথাযথ জায়গা নির্বাচন (গাছের মূল বা শূন্য জায়গা) •	বসা •	যথাযথভাবে পা গুটানো •	দেহ ঋজু বা সোজা রাখা •	সম্মুখে প্রশান্তি স্থাপন
অমূলক নতুনভীতি
সূত্র ও উৎস
৪. νέος, Henry George Liddell, Robert Scott, A Greek-English Lexicon, on Perseus φόβος, Henry George Liddell, Robert Scott, A Greek-English Lexicon, on Perseus
আনাপানস্মৃতি সূত্র
মূল নির্দেশনা
ক) প্রথম স্তম্ভঃ কায়া (দেহের উপর মনোনিবেশ) ১। শ্বাস-প্রশ্বাস খেয়াল করা ২। দীর্ঘ ও হ্রস্ব শ্বাস-প্রশ্বাস খেয়াল করা ৩। সমস্ত দেহের অনুভূতিগুলো অনুভব করা ৪।  দৈহিক প্রশান্তি স্থাপন করা
অমূলক নতুনভীতি
সূত্র ও উৎস
৫. καινός, Henry George Liddell, Robert Scott, A Greek-English Lexicon, on Perseus Cainophobia, Dictionary.com
আনাপানস্মৃতি সূত্র
মূল নির্দেশনা
খ) দ্বিতীয় স্তম্ভঃ বেদনা (অনুভূতির উপর মনোনিবেশ) ১। প্রীতি স্থাপন করা ২। সুখ স্থাপন করা ৩। সমাধি (মানসিক স্থিরতা) স্থাপন করা ৪। মনকে মুক্ত করা
গ) তৃতীয় স্তম্ভঃ চিত্ত (মনের উপর মনোনিবেশ করা) ১। মনকে অনুভব করা ২। মনকে তৃপ্ত করা ৩। মনকে শান্ত করা ৪। মনকে অবমুক্ত করা
অমূলক নতুনভীতি
সূত্র ও উৎস
৬ "The Phobia List". Meddock TD, Osborn DR (May 1968). "Neophobia in wild and laboratory mice". Psychonomic Science. 12 (5): 223. doi:10.3758/BF03331280. ISSN 0033-3131.
আনাপানস্মৃতি সূত্র
মূল নির্দেশনা
ঘ) চতুর্থ স্তম্ভঃ ধর্ম (মানসিক বস্তু বা চিন্তার উপর মনোনিবেশ করা) ১। অনিত্যতায় অবস্থান করা ২। বৈরাগ্যে অবস্থান করা ৩। নিরোধে অবস্থান করা ৪। ত্যাগে অবস্থান করা
এর পর, সূত্রটিতে সপ্ত বোজ্ঝাঙ্গের কথা উল্লেখ করা হয়।
অমূলক নতুনভীতি
সূত্র ও উৎস
৭. Lalonde R, Badescu R (1995). "Exploratory drive, frontal lobe function and adipsia in aging". Gerontology. 41 (3): 134–44.doi:10.1159/000213674. PMID 7601365.
আনাপানস্মৃতি সূত্র
ত্রিপিটকে আনাপানস্মৃতি
আনাপানস্মৃতি সূতর ছাড়াও এই সূত্রের চারটি স্তম্ভের কথা অনেক স্থানেই উল্লেখ রয়েছে। তার মধ্যে উল্লেখযোগ্য হলঃ •	মহারাহুলোবাদ সূত্র; •	গিরিমানন্দ সূত্র; •	স্মৃতিপ্রস্থান সূত্র; •	মহাস্মৃতিপ্রস্থান সূত্র;
অমূলক নতুনভীতি
সূত্র ও উৎস
৮. Logue, A.W. (2004). The Psychology of Eating and Drinking. New York: Brunner-Routledge. p. 90.
আনাপানস্মৃতি সূত্র
মূল পদক্ষেপ ধর চৈনিক সূত্র
সংযুক্ত আগাম নামক চৈনিক গ্রন্থে আনাপানাস্মৃতি সংযুক্ত নামক একটি অংশ রয়েছে যার তে আনাপানস্মৃতি সূত্রটির ১৬টি পদক্ষেপের অনুরূপ দেখা যায়।
অমূলক নতুনভীতি
সূত্র ও উৎস
৯. Pliner, P.; K. Hobden (1992). "Development of a scale to measure the trait of food neophobia in humans". Appetite. 19 (2): 105–120. doi:10.1016/0195-6663(92)90014-w. PMID 1489209. S2CID 9530258.
আনাপানস্মৃতি সূত্র
গ্রীষ্মকালে বাদল মেঘ
আনাপান সমাধিতে এভাবে বলা হয়েছে “ভিক্ষুগণ, যেমন গ্রীষ্মকালের শেষ মাসে, ঝড়ের প্রথমার্ধে যখন ধুলা-বালি ঘূর্ণির আকার ধারণ করে, পরবর্তীতে বৃষ্টি তার অবদমন করে, ঠিক তেমনি আনাপানস্মৃতির মাধ্যমে ক্ষতিকর চিন্তাকে অবদমন করা যায়।“
কামার এবং হাঁপর
স্মৃতিপ্রস্থান সূত্রে এভাবে বলা হয়েছে "...যেমন দক্ষ কর্মকার (Blacksmith) - হাপরে (Blower) অনেক্ষন ধরে জোরে চাপ দিলে 'অনেক্ষন ধরে জোরে চাপ দিচ্ছি' বলে যথাযথ ভাবে অবগত থাকেন এবং ক্ষনিকের জন্য আস্তে চাপ দিলে 'ক্ষনিকের জন্য আস্তে চাপ দিচ্ছি' বলে যথাযথ ভাবে অবগত থাকেন, ঠিক তেমন, হে ভিক্ষুগণ, দীর্ঘশ্বাস গ্রহণ করেল 'দীর্ঘশ্বাস গ্রহণ করছি' বলে যথাযথ ভাবে জানেন এবং ছোট শ্বাস নিলে 'ছোট শ্বাস নিচ্ছি' বলে যথাযথ ভাবে জানেন। তিনি সারাদেহে অনুভূত উপশান্ত করে শ্বাস গ্রহণ করতে শিক্ষা করেন, সারাদেহে অনুভূত উপশান্ত করে নিশ্বাস ত্যাগ করতে শিক্ষা করেন।"
অমূলক নতুনভীতি
সূত্র ও উৎস
১১. Marples, Nicola M.; Kelly, David J.; Thomas, Robert J. (2005).
১২. "Perspective: The Evolution of Warning Coloration is Not Paradoxical". Evolution. 59 (5): 933–940. doi:10.1111/j.0014-3820.2005.tb01032.x. ISSN 0014-3820. PMID 16136793. S2CID 24118222.
১৩. Marples, N.M.; Kelly, D.J. (1999). "Neophobia and Dietary Conservatism:Two Distinct Processes?". Evolutionary Ecology. 13 (7–8): 641–653. doi:10.1023/A:1011077731153. ISSN 0269-7653. S2CID 27737756.
১৫. Smith AD, Herle M, Fildes A, Cooke L, Steinsbekk S, Llewellyn CH (February 2017). "Food fussiness and food neophobia share a common etiology in early childhood". J Child Psychol Psychiatry. 58 (2): 189–196. doi:10.1111/jcpp.12647. PMC 5298015. PMID 27739065.
১৬. Dovey, Terence M. (2010). Eating Behaviour. England: Open University Press. pp. 47, 48, 55. Moyer, Melinda Wenner (19 December 2012). "Picky eater kids: Their eating habits might be your fault, but they'll survive". Slate.
নিনা হার্টলে
প্রাপ্তবয়স্ক চলচ্চিত্রের ক্যারিয়ার
১৯৮২ সালে, নার্সিং স্কুলের তার কুখ্যাত বছরের সময়, তিনি সুটার সিনেমা এবং পরে মিশেল ব্রাদার্স ও'ফ্যারেল থিয়েটারে স্ট্রিপার হিসাবে কাজ শুরু করেন।  ১৯৮৪ সালে তার জুনিয়র বছরে তিনি পর্নোগ্রাফি চলচ্চিত্র জগতে পা রেখেছিলেন। প্রথম দিকে তিনি হস্টলার এবং হাই সোসাইটি ম্যাগাজিনের চিত্র পাঠাতে শুরু করেছিলেন। তার প্রথম অভিনয় ছিল এডুকেটিং নিনা ছবিতে এবং তাকে জুলিয়েট অ্যান্ডারসনের অভিনেত্রী করে তুলেছিল।
ফড়িং (চলচ্চিত্র)
ফড়িং হল ২০১২ সালে ইন্দ্রনীল রায়চৌধুরী পরিচালিত একটি বাংলা ভাষার চলচ্চিত্র । এই চলচ্চিত্র অডিও ভিজুয়াল দ্বারা নির্মিত হয়, এবং ১২৬ মিনিট দীর্ঘ। ২০১২ সালে চলচ্চিত্রটি প্রসাদ ল্যাবস পোস্ট-প্রোডাকসন কমপ্লিমেন্ট পুরস্কার পেয়েছে। চলচ্চিত্রটি সাংহাই আন্তর্জাতিক চলচ্চিত্র উৎসবে পুরস্কার পেয়েছে।
গল্পের রূপরেখ
একটি কিশোর (ফড়িং, "Grasshoppers" -এর জন্য) উত্তরবঙ্গের একটি শহরে বেড়ে ওঠে।ডুয়ার্সের লুটপাটের আশেপাশে ঘেরাও, একটি কারখানা কারখানা বন্ধ না হওয়ায় শহরটি বেঁচে যায়। একটি জন্ম হারানো, ফড়িং তার লড়াই মাথার মধ্যে কণ্ঠস্বর যে তিনি ঈশ্বর ।একটি নতুন শিক্ষিকা (দোয়েল) বিদ্যালয়ে আসে, এবং অজানা জিনিস তার মনের  উন্মোচন। ফড়িং বিশ্বাস করতে শুরু করে যে এটি একটি স্বপ্ন নয়। দোয়েল তার সৃজনশীল দক্ষতা রক্ষার জন্য তার বাড়িতে ফড়িংকে  আমন্ত্রণ জানায়।তিনি ফড়িং এর জন্মদিনে ফড়িংয়ের জন্য একটি সেল ফোনও উপহার করেন। উৎসব উদ্‌যাপন উপলক্ষ্যে দোয়েল একটি ভিডিও রেকর্ড করে। এই ভিডিও টেপ ফড়িংএর সহপাঠীদের  দ্বারা সকলের কাছে ছড়িয়ে পড়ে। দোয়েল বয়স্ক শিক্ষকদের একটি গ্রুপ দ্বারা হয়রানি হয়।
পুরস্কার এবং প্রদর্শন
ভিনসেন্ট ওয়ার্ড পুরস্কার এশিয়ান নতুন প্রতিভা প্রতিযোগিতা সাংহাই ইন্টারন্যাশনাল ফিল্ম ফেস্টিভের্টি বেস্ট প্রোজেক্ট: প্রসেস ল্যাবের কাজ। ২০১৪ সেরা প্রকল্প: প্রসেস ল্যাবের কাজ। ফিলাফের ২০১২, গোয়া নির্বাচন, ইন্ডিয়ান প্যানরামা, ২০১৩ এও স্ক্রিন এ: ভারতীয় চলচ্চিত্র উৎসব লস আঙ্গেলেস, ভারতীয় চলচ্চিত্র স্টুটগার্ট, শিকাগো দক্ষিণ এশীয় ফিল্ম ফেস্টিভাল, ভারতীয় ফিল্ম ফেস্টিভাল, প্রাগ । সব  ২০১৪ সালে।
ফিল্মফেয়ার অ্যাওয়ার্ডস ইস্ট:
জী বাংলা গৌরব সামমান :: ঋতুপর্ণ ঘোষ স্মারক পুরস্কার: আকাশ আধিকারি এবং ইন্ডিন্যিল রায়চৌধুরী
স্পনসরকৃত টপ-লেভেল ডোমেইন
একটি স্পনসরকৃত টপ-লেভেল ডোমেইন (এসটিএলডি) ইন্টারনেটের ডোমেইন নেম সিস্টেমে ব্যবহারের জন্য ইন্টারনেট অ্যাসাইন্ড নাম্বারস অথোরিটি (আইএএনএ) দ্বারা পরিচালিত টপ-লেভেল ডোমেইনগুলির (টিএলডি) একটি বিভাগ। আইএএনএ বর্তমানে শীর্ষ স্তরের ডোমেনগুলির তিনটি গ্রুপকে পৃথক করে: কান্ট্রি কোড টপ-লেভেল ডোমেইন (সিসিটিএলডি), জেনেরিক টপ-লেভেল ডোমেইন (জিটিএলডি) এবং ইনফ্রাস্ট্রাকচার টপ-লেভেল ডোমেইন। একটি স্পনসর করা টিএলডি একটি বিশেষায়িত টপ-লেভেল ডোমেইন যা ডোমেইন দ্বারা পরিবেশন করা একটি নির্দিষ্ট সম্প্রদায়ের প্রতিনিধিত্বকারী স্পনসর রয়েছে।
প্রকারভেদ
২০১৫ সালের হিসাবে, আইএএনএ টপ-লেভেল ডোমেনগুলির নিম্নলিখিত গ্রুপগুলিকে পৃথক করে:
জাফর ইব্রাহিমি
জাফর ইব্রাহিমি একজন ইরানি কবি, তিনি আরদাবিলে জন্মগ্রহণ করেন এবং তেহরানে বসবাস করেন। তার ছদ্ম নাম শাহেদ।  তিনি একজন শিশু ও কিশোর লেখক এবং কবি ছিলেন। উপন্যাস, কবিতা ও গল্পের সংগ্রহ সহ ৫০টি রচনা লিখেছেন।
মুযাফফর হাজ্জি
মুযাফফর সাইফুদ্দিন হাজ্জি ইবনে মুহাম্মাদ ইবনে কালাউন, যিনি মুযাফফর হাজ্জি (১৩৩১-ডিসেম্বর ১৩৪৭) নামে বেশি পরিচিত; তিনি ছিলেন মিশরের বাহরি মামলুক সুলতান। তিনি ছিলেন নাসির মুহাম্মাদের (মৃত্যু ১৩৪১) ষষ্ঠ পুত্র যিনি ১৩৪৬ সালের সেপ্টেম্বর থেকে ১৩৪৭ সালের ডিসেম্বর পর্যন্ত শাসন করেন।
তিনি খেলাধুলা এবং কবুতর দৌড়ের প্রতি তার ভালবাসার জন্য পরিচিত ছিলেন, এমন কাজ যা সিনিয়র মামলুক আমিরদের মধ্যে হতাশা সৃষ্টি করেছিল যারা বিশ্বাস করতেন যে তিনি সালতানাতের দায়িত্ব অবহেলা করেছেন এবং জুয়া খেলায় অতিরিক্ত অর্থ ব্যয় করেছেন। কায়রোর বাইরে মামলুক ষড়যন্ত্রকারীদের সাথে সংঘর্ষে তিনি নিহত হলে তার রাজত্বের অবসান ঘটে।
প্রারম্ভিক জীবন এবং পরিবার
মুযাফফর হাজ্জি ১৩৩১ সালে "মালিকুল মুযাফফর হাজ্জি" নামে জন্মগ্রহণ করেন। "মালিক" নামটির অর্থ আরবি ভাষায় "রাজা"। মালিক নামটি জন্মের সময় মামলুক সুলতানদের পুত্রদের মধ্যে বিরল ছিল এবং সাধারণত সালতানাতে যোগদানের সময় দেওয়া হত। মুযাফফর হাজ্জি ছিলেন দীর্ঘ শাসনকারী সুলতান নাসির মুহাম্মাদ তার একজন উপপত্নীর পুত্র এবং যার নাম মামলুক-যুগের সূত্র দ্বারা সরবরাহ করা হয়নি। তিনি ১৫ জানুয়ারী ১৩৪৭ সালে আমির তানকিজ হুসামির একটি কন্যাকে বিয়ে করেন। তার থেকে হাজ্জির মুহাম্মাদ (মৃত্যু ১৩৯৮) নামের একটি পুত্র ছিল, যিনি ১৩৬১-১৩৬৩ সাল পর্যন্ত সুলতান ছিলেন। মুযাফফর হাজ্জির আরেকজন মহিলার সাথে আহমদ (মৃত্যু ১৩৮১) নামে একটি দ্বিতীয় পুত্র ছিল।
রাজত্ব
১৩৪১ সালে নাসির মুহাম্মাদের মৃত্যুর পর সুলতান হিসেবে দায়িত্ব পালনকারী নাসির মুহাম্মাদের পুত্রদের মধ্যে মুযাফফর হাজ্জি ছিলেন ষষ্ঠ। ১৩৪৬ সালের সেপ্টেম্বরে তার ভাই এবং পূর্বসূরি কামিল শাবানের মৃত্যুর পর মুযাফফর হাজ্জির সালতানাতে যোগদান ঘটে। তার অন্যান্য ভাইদের মত নেতৃস্থানীয় মামলুক আমিরদের সাথে সংযুক্তি চুক্তি হওয়া সত্ত্বেও মুযাফফর হাজ্জির শাসন কার্যত মামলুক প্রতিষ্ঠার প্রতিদ্বন্দ্বী একটি শক্তি কেন্দ্র ছিল, যা নাসির মুহাম্মাদের শক্তিশালী আমির এবং মামলুকদের নিয়ে গঠিত। মুযাফফর হাজ্জি ১৩৪৬ সালে সিরিয়ার সুপরিচিত এবং দীর্ঘ শাসনকারী মামলুক ভাইসরয় তানকিজের (মৃত্যু ১৩৪০) কন্যাকে বিয়ে করেছিলেন।
মুযাফফর হাজ্জি সাধারণ মানুষের প্রতি তার স্নেহ এবং খেলাধুলায় জড়িত থাকার জন্য পরিচিত ছিলেন, যেমন পেশাদার চামড়ার পাজামা পরা কুস্তি, লাঠি লড়াই, পোলো এবং কবুতর দৌড়। ১৩৪৭ সালে দুর্গের নেতৃস্থানীয় মামলুক আমিররা মুযাফফর হাজ্জির বাড়াবাড়ি এবং কর্তব্যের স্পষ্ট অবহেলায় হতাশ হন। কারণ তিনি ইত্তেফাক নামক একজন আফ্রিকান দাসীকে বহিষ্কার করেন যে মুযাফফর হাজ্জি তার সময় নিয়ে ব্যস্ত ছিলেন এবং গোপনে বিয়ে করেছিলেন, সিসিটাডেল থেকে। যাইহোক, কবুতরের প্রতি মুযাফফর হাজ্জির আগ্রহ সিনিয়র আমিরদের হতাশার আরেকটি কারণ হয়ে ওঠে। কবুতর দৌড়বিদদের কাছে তার বারবার উচ্চ অঙ্কের স্বর্ণ ও মুক্ত বিতরণ এবং তার উচ্চ মূল্যের বাজির কারণে তারা বিশেষভাবে বিরক্ত হয়েছিল। তার সিনিয়র আমিররা তার সাথে বিষয়টি উত্থাপন করার পর, মুযাফফর হাজ্জি ক্ষুব্ধ হয়ে ওঠেন এবং তার আমিরদের সতর্কবার্তা দেয়ার জন্য তার সমস্ত কবুতরকে একের পর এক হত্যা করে যে তারা একই পরিণতি পেতে পারে।
মুযাফফর হাজ্জি আমির ঘুরলুর সাথে ঘনিষ্ঠ সম্পর্ক গড়ে তোলেন, যার উপর মুযাফফর হাজ্জি সরকারী বিষয়গুলি অর্পণ করেছিলেন। ঘুরলু আমির আরুতে (ভাইস-রিজেন্ট), উলজায়বুঘা এবং তানিরাকের ক্ষমতাকে রোধ করার চেষ্টা করেছিলেন, যারা সকলেই ঘুরলুর ক্ষমতায় ক্ষুব্ধ হয়েছিলেন এবং তার বিরুদ্ধে ষড়যন্ত্র করেছিলেন। তারা রাজসভার রসিক শায়খ আলী কাসিহ নামে একজন পক্ষাঘাতগ্রস্ত সম্মানিত ব্যক্তিকে ব্যবহার করে মুযাফফর হাজ্জিকে ঘুরলুর বিরুদ্ধে পরিণত করতে সফল হয়েছিল। আলী কাসিহ রসিকতা করে মুযাফফর হাজিকে ঘুরলুর উদ্দেশ্য সম্পর্কে সন্দেহ সৃষ্টি করেন। কাসিহের মাধ্যমেই তানিরাক এবং উলজায়বুঘা জানতে পেরেছিলেন যে মুযাফফর হাজ্জি তাদের পদচ্যুত করতে চলেছেন। আমিররা এভাবে মুযাফফর হাজ্জিকে নির্মূল করার ষড়যন্ত্র করেছিল। ১৩৪৭ সালের ডিসেম্বরে, মুযাফফর হাজ্জির একজন সিনিয়র সার্কাসীয় আমীরকে হত্যা করায় ক্ষুব্ধ সার্কাসীয় মামলুকদের একটি দল তার শাসনের বিরুদ্ধে বিদ্রোহ করে। মুযাফফর হাজ্জি এবং তার সৈন্যরা তাদের নির্মূল করার চেষ্টা করেছিল, কিন্তু একবার মুযাফফর হাজ্জি কায়রোর উপকণ্ঠে পৌঁছলে তার সৈন্যরা তাকে পরিত্যাগ করে। ফলশ্রুতিতে মুযাফফর হাজ্জি ১৬ ডিসেম্বর তার রাজত্বের তেরো মাস পরে বন্দী হন এবং নিহত হন। তার মৃত্যুতে তার সমসাময়িক সাফাদি মন্তব্য করেছেন, যিনি লিখেছেন:"হে বুদ্ধিমান লোকেরা, শক্তিশালী মালিকুল মুযাফফর সম্পর্কে চিন্তা করুন! কত অন্যায়-অবিচার সে করেছে, যতক্ষণ না কবুতর খেলা তার মৃত্যুর কারণ হয়ে উঠেছে!"
উত্তর মহাসাগর
thumb|300px|right|[[আন্তর্জাতিক জললেখবিজ্ঞান সংস্থা (আইএইচও) কর্তৃক বর্ণিত সীমানাসহ উত্তর মহাসাগর, যার মধ্যে হাডসন উপসাগর (যার মধ্যে কিছু মানচিত্র থেকে ৫৭°উ অক্ষাংশের দক্ষিণে) এবং অন্যান্য সমস্ত প্রান্তিক সমুদ্র রয়েছে।]] উত্তর মহাসাগর বা সুমেরু মহাসাগর উত্তর গোলার্ধের সুমেরু অঞ্চলে অবস্থিত বিশ্বের ক্ষুদ্রতম ও সর্বাপেক্ষা কম গভীর একটি মহাসাগর। এটি পৃথিবীর পাঁচটি প্রধান মহাসাগরের অন্যতম। আন্তর্জাতিক জললেখবিজ্ঞান সংস্থা (আইএইচও) তথা আন্তর্জাতিক জললেখচিত্রন সংস্থা এটিকে মহাসাগরের স্বীকৃতি দিয়েছে। তবে কোনো কোনো সমুদ্রবিজ্ঞানী এটিকে সুমেরু ভূমধ্যসাগর (Arctic Mediterranean Sea) বা সুমেরু সাগর (Arctic Sea) বলে থাকেন। এটিকে প্রায় আটলান্টিক মহাসাগরের মোহনা হিসাবে বর্ণনা করা হয়েছে। এটিকে সর্বব্যাপী বিশ্ব মহাসাগরের উত্তরতম অংশ হিসাবেও দেখা হয়।
উত্তর মহাসাগর উত্তর গোলার্ধের মাঝখানে উত্তর মেরু অঞ্চলকে অন্তর্ভুক্ত করে ও দক্ষিণে প্রায় ৬০°উ পর্যন্ত বিস্তৃত। উত্তর মহাসাগরের প্রায় সমগ্র অংশই ইউরেশিয়া ও উত্তর আমেরিকা মহাদেশ দ্বারা বেষ্টিত এবং সীমানাগুলি স্থানবিবরণী বৈশিষ্ট্যগুলির অনুবর্তী হয়: প্রশান্ত মহাসাগরীয় দিকে বেরিং প্রণালী ও আটলান্টিকের দিকে গ্রিনল্যান্ড স্কটল্যান্ড শৈলশিরা। বছরের অধিকাংশ সময় এই মহাসাগরের অংশবিশেষ সামুদ্রিক বরফে ঢাকা থাকে। শীতকালে সম্পূর্ণ মহাসাগরটিই বরফে ঢাকা পড়ে যায়। উত্তর মহাসাগরের তাপমাত্রা ও লবণাক্ততা ঋতু অনুযায়ী ভিন্ন ভিন্ন হয়। সমুদ্রের বরফের আবরণীর গলন ও জমাট বাঁধার কারণেই এমনটি হয়ে থাকে। পাঁচটি প্রধান মহাসাগরের তুলনায় এই মহাসাগরের পানির লবণাক্ততা কম। এর কারণ, বাষ্পীভবনের নিম্ন হার, বিভিন্ন বড়ো ও ছোটো নদী থেকে এসে মেশা মিষ্টি জলের প্রবাহ এবং পার্শ্ববর্তী উচ্চ লবণাক্ততাযুক্ত মহাসাগরগুলির সঙ্গে সীমাবদ্ধ সংযোগ ও বহির্গমন স্রোত। গ্রীষ্মকালে প্রায় ৫০% বরফ গলে যায়। মার্কিন যুক্তরাষ্ট্রের ন্যাশানাল স্নো অ্যান্ড আইস ডেটা সেন্টার (এনএসআইডিসি) উপগ্রহ তথ্যের মাধ্যমে গড় সময়কাল ও নির্দিষ্ট পূর্ববর্ষের সঙ্গে তুলনা করার জন্য উত্তর মহাসাগরের বরফাবরণী ও বরফ গলনের দৈনিক তথ্য রাখে। ২০১২ সালের সেপ্টেম্বরে, সুমেরুর বরফের পরিমাণ একটি নতুন রেকর্ড সর্বনিম্নে পৌঁছেছে। গড় পরিমাণের (১৯৭৯-২০০০) তুলনায় সমুদ্রের বরফ ৪৯% কমে গেছে।
উত্তর আমেরিকা
উইসকনসিন হিমবাহের সময় উত্তর আমেরিকার মেরু অঞ্চলে মানুষের বসতি কমপক্ষে ১৭,০০০-৫০,০০০ বছরের পুরনো। এই সময়ে, সমুদ্র সমতলের স্তর হ্রাসের ফলে লোকেরা বেরিং ভূ-সেতু অতিক্রম করতে সক্ষম হয়েছিল যা সাইবেরিয়ার সাথে উত্তর-পশ্চিম উত্তর আমেরিকার (আলাস্কা) সাথে যুক্ত হয়ে আমেরিকায় বসতি স্থাপন দিকে নিয়ে যায়।
প্রাথমিক প্যালিও-এস্কিমো গোষ্ঠীগুলির মধ্যে অন্তর্ভুক্ত ছিল প্রাক-ডরসেট ; গ্রিনল্যান্ডের সাক্কাক সংস্কৃতি (২৫০০-৮০০ খ্রিস্টপূর্বাব্দ); উত্তর-পূর্ব কানাডা ও গ্রিনল্যান্ডের প্রথম স্বাধীনতা ও দ্বিতীয় স্বাধীনতা সংস্কৃতি ( ও ); এবং ল্যাব্রাডর ও নুনাভিকের গ্রোসওয়াটার। ডরসেট সংস্কৃতি খ্রিস্টপূর্ব ৫০০ থেকে ১৫০০ খ্রিস্টাব্দের মধ্যে সুমেরু উত্তর আমেরিকা জুড়ে ছড়িয়ে পড়েছিল। আধুনিক ইনুইটের পূর্বপুরুষ থুলে জাতির বর্তমান আলাস্কা থেকে পূর্বে অভিবাসনের আগে ডরসেট ছিল সুমেরুর সর্বশেষ প্রধান প্যালিও-এস্কিমো সংস্কৃতি।
থুলে ঐতিহ্য প্রায় ২০০ খ্রিস্টপূর্বাব্দ থেকে ১৬০০ খ্রিস্টাব্দ পর্যন্ত স্থায়ী ছিল, যা বেরিং প্রণালীর আশেপাশে গড়ে উঠেছিল এবং পরে উত্তর আমেরিকার প্রায় পুরো সুমেরু অঞ্চল জুড়ে ছড়িয়ে পড়েছিল। থুলে জাতি ইনুইটদের পূর্বপুরুষ ছিল, যারা এখন আলাস্কা, উত্তর-পশ্চিম অঞ্চল, নুনাভুট, উত্তর কুইবেক, ল্যাব্রাডর ও গ্রিনল্যান্ডে বাস করে।
ইউরোপ
প্রথম যুগের মানচিত্রকারেরা সঠিকভাবে জানতেন না যে, উত্তর মেরু সংলগ্ন অঞ্চলটি জলভাগ (যেমন, মার্টিন ওয়াল্ডসিমুলারের ১৫০৭ সালের বিশ্বমানচিত্র) না স্থলভাগ (যেমন, জোহানেস রুইসের ১৫০৭ সালের মানচিত্র, গেরার্ডাস মেরক্যাটরের ১৫৯৫ সালের মানচিত্র)। "ক্যাথে" (চীন) পৌঁছানোর একটি উত্তরমুখী রাস্তা আবিষ্কারের প্রত্যাশায় অত্যুৎসাহী একদল নাবিকের আগ্রহে শেষপর্যন্ত এই অঞ্চলটিকে জলভাগ আখ্যা দেওয়া হয়। ১৭২৩ সাল নাগাদ জোহান হোম্যান প্রমুখ মানচিত্রকারেরা তার মানচিত্রের উত্তর সীমায় একটি "Oceanus Septentrionalis" আঁকতে শুরু করেন।
thumb|left| জর্জ হুবার্ট উইলকিনসের ১৯২৬ সালের [[ডেট্রয়েট উত্তর মেরু অভিযান]]
ঊনবিংশ শতাব্দী
বরফের সঞ্চরণশীল ব্যারিয়ারের ওপারে কী আছে সে সম্পর্কে সঠিক তথ্য না থাকায় এই সম্পর্কে নানারকম গালগল্প ছড়িয়ে পড়ে। ইংল্যান্ড সহ কয়েকটি ইউরোপীয় দেশে "মুক্ত মেরু সাগর" ধারণাটি জনপ্রিয়তা পায়। ব্রিটিশ অ্যাডমিরাল্টির দীর্ঘকালের সেকেন্ড সেক্রেটারি জন বারো এই সমুদ্রের সন্ধানে ১৮১৮ থেকে ১৮৪৫ সালের মধ্যে একাধিক মেরু অভিযান প্রেরণ করেছিলেন।
মার্কিন যুক্তরাষ্ট্রে ১৮৫০-এর ও ১৮৬০-এর দশকে এলিশা কেন ও আইজ্যাক ইজরায়েল হায়েস নামে দুই অভিযাত্রী এই রহস্যময় বিরাট জলভাগ দেখেছেন বলে দাবি করেন। এই শতাব্দীর শেষভাগেও ম্যাথিউ ফনটেইন মুরে তার দ্য ফিজিক্যাল জিওগ্রাফি অফ দ্য সি (১৮৮৮) গ্রন্থে মুক্ত মেরু সাগরের এক বৃত্তান্ত অন্তর্ভুক্ত করেন। তবে সকল অভিযাত্রীই, যাঁরা মেরু অঞ্চলের দিকে আরও বেশি অগ্রসর হয়েছিলেন, তারা জানান যে মেরু অঞ্চলের বরফের টুপিটি বেশ মোটা ও তা সারাবছরই বজায় থাকে।
ফ্রিডজোফ নানসেন ১৮৯৬ সালে উত্তর মহাসাগরের প্রথম একটি নৌ অতিক্রমণ তৈরি করেছিলেন।
বিংশ শতাব্দী
১৯৬৯ সালে ওয়ালি হার্বার্টের নেতৃত্বে আলাস্কা থেকে সভালবার্দ পর্যন্ত একটি কুকুর স্লেজ অভিযানে সমুদ্রের উপরিতল প্রথম অতিক্রম করা হয়। উত্তর মেরুর প্রথম নৌ পরিবহন ১৯৫৮ সালে সাবমেরিন ইউএসএস নটিলাস দ্বারা তৈরি করা হয়েছিল ও ১৯৭৭ সালে বরফভাঙ্গা জাহাজ এনএস আর্কটিকা প্রথম সাগরের উপরিতলে নৌ পরিবহন করেছিল।
১৯৩৭ সাল নাগাদ সোভিয়েত ও রাশিয়ান মানবচালিত ভাসমান বরফ স্টেশনগুলি উত্তর মহাসাগরের উপর ব্যাপক নজরদারি শুরু করে। এই সব ভাসমান বরফের উপর বৈজ্ঞানিক বসতিও স্থাপিত হয়।
দ্বিতীয় বিশ্বযুদ্ধে, উত্তর মহাসাগরের ইউরোপীয় অঞ্চলটি ব্যাপকভাবে বিবাদে জড়িয়েছিল: সোভিয়েত ইউনিয়নকে এর উত্তর বন্দর দিয়ে পুনরায় সরবরাহ করার মিত্র প্রতিশ্রুতি জার্মান নৌ ও বিমান বাহিনী বিরোধিতা করেছিল।
মিজান জেলা
মিজান জেলা দক্ষিণ আফগানিস্তানের জাবুল প্রদেশে অবস্থিত একটি জেলা। ২০১৩ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ১৩,৪০০ জন এর মত। জেলাটির কেন্দ্রীয় শহরের নাম হচ্ছে মিজান নামক একটি শহর।
উত্তর মহাসাগর
ভূগোল
right|300px|thumb| উত্তর মহাসাগর ও তার পার্শ্ববর্তী দ্বীপগুলির বাথিমেট্রিক/টোপোগ্রাফিক মানচিত্র thumb|300px|left|উত্তর মেরু অঞ্চল; উল্লেখ্য, এই মানচিত্রে অঞ্চলটির দক্ষিণের সীমানা একটি লাল আইসোথার্ম দ্বারা চিত্রিত হয়েছে, যেখানে উত্তরের সমস্ত অঞ্চলের গড় তাপমাত্রা ছিল জুলাই মাসে এর কম।
ছোট পিয়ালী
ছোট পিয়ালী (বৈজ্ঞানিক নাম: Aspidoparia jaya), (ইংরেজি: jaya) হচ্ছে Cyprinidae পরিবারের Aspidoparia গণের একটি স্বাদুপানির মাছ।
বর্ণনা
দেহ প্রায় চোঙাকৃতির ও লম্বা। মুখ ছোট ও অবনত। তুণ্ড ভোঁতা। রুপালি বর্ণের শরীর কিন্তু কালচে রঙের হয়।
উত্তর মহাসাগর
পার্শ্ববর্তী ভূমি ও একচেটিয়া অর্থনৈতিক অঞ্চল
উত্তর মহাসাগর ইউরেশিয়া (রাশিয়া ও নরওয়ে), উত্তর আমেরিকা (কানাডা ও মার্কিন যুক্তরাষ্ট্রের আলাস্কা অঙ্গরাজ্য), গ্রিনল্যান্ড ও আইসল্যান্ড দ্বারা বেষ্টিত। দ্রষ্টব্য: সারণীতে তালিকাভুক্ত এলাকার কিছু অংশ আটলান্টিক মহাসাগরে অবস্থিত। অন্যটি উপসাগর, প্রণালী, চ্যানেল ও নির্দিষ্ট নাম ছাড়া অন্যান্য অংশ নিয়ে গঠিত ও একচেটিয়া অর্থনৈতিক অঞ্চলকে বাদ দেয়।
উপ-অঞ্চল ও সংযোগ
বেরিং প্রণালী দ্বারা উত্তর মহাসাগর প্রশান্ত মহাসাগরের সঙ্গে যুক্ত। গ্রিনল্যান্ড সাগর ও লাব্রাডর সাগর আটলান্টিক মহাসাগরের সঙ্গে উত্তর মহাসাগরের সংযোগ রক্ষা করছে। (আইসল্যান্ড সাগরকে কখনও কখনও গ্রিনল্যান্ড সাগরের অংশ ও কখনও কখনও আলাদা বলে মনে করা হয়।)
উত্তর মহাসাগরের অন্তর্ভুক্ত বৃহত্তম সাগরগুলি হল:
বিভিন্ন কর্তৃপক্ষ উত্তর মহাসাগর বা আটলান্টিক মহাসাগরে বিভিন্ন প্রান্তিক সমুদ্রপথ স্থাপন করেছে,      যার মধ্যে রয়েছে: হাডসন উপসাগর, বাফিন উপসাগর, নরওয়েজিয়ান সাগর এবং হাডসন প্রণালী।
দ্বীপ
উত্তর মহাসাগরের প্রধান দ্বীপ ও দ্বীপপুঞ্জ পশ্চিম মূল মধ্যরেখা থেকে এসেছে:
ছোট পিয়ালী
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
উত্তর মহাসাগর
বন্দর
উত্তর মহাসাগরে বেশ কয়েকটি বন্দর ও পোতাশ্রয় রয়েছে।
সমুদ্রগর্ভ
লোমোনোসোভ শৈলশিরা নামে একটি সমুদ্রগর্ভস্থ শৈলশিরা গভীর সমুদ্রের তলায় অবস্থিত উত্তর মেরু সামুদ্রিক অববাহিকাটিকে দুই ভাগে ভাগ করেছে। একটি হল ইউরেশীয় সামুদ্রিক অববাহিকা; এর গভীরতা । অপরটি হল আমেরেশীয় সামুদ্রিক অববাহিকা (এটি উত্তর আমেরিকান বা হাইপারবোরিয়ান সামুদ্রিক অববাহিকা নামেও পরিচিত); এর গভীরতা । সমুদ্রের তলদেশে অনেক ফল্ট-ব্লক শৈলশিরা, নিতলীয় সমভূমি, খাত ও অববাহিকা দেখা যায়। উত্তর মহাসাগরের গড় গভীরতা । গভীরতম বিন্দুটি অবস্থিত ফ্র‍্যাম প্রণালীর মোলোয় অববাহিকায়; এর গভীরতা ।
দুটি প্রধান অববাহিকা একাধিক শৈলশিরা দ্বারা ক্ষুদ্রতর অংশে বিভক্ত। এগুলি হল কানাডা সামুদ্রিক অববাহিকা (কানাডা/আলাস্কা ও আলফা শৈলশিরার মধ্যে অবস্থিত), মাকারোভ সামুদ্রিক অববাহিকা (আলফা ও লোমোনোসোভ শৈলশিরার মধ্যে অবস্থিত), ফ্রাম সামুদ্রিক অববাহিকা (লোমোনোসোভ ও গেক্কেল শৈলশিরার মধ্যে অবস্থিত) ও নানসেন সামুদ্রিক অববাহিকা (অ্যামান্ডসেন সামুদ্রিক অববাহিকা) (গেক্কেল শৈলশিরা ও ফ্রাঞ্জ জোসেফ ল্যান্ডের মহীসোপানের মধ্যে অবস্থিত)।
মহীসোপান
উত্তর মহাসাগর একাধিক উত্তর মেরু মহীসোপান দ্বারা বেষ্টিত। যার মধ্যে রয়েছে কানাডীয় মহীসোপান, কানাডীয় সুমেরু দ্বীপপুঞ্জের নিম্নাংশ ও রুশ মহাদেশীয় মহীসোপান; যাকে কখনও কখনও "উত্তর মেরু মহীসোপান" বলা হয় কারণ এটি বড়। রুশ মহাদেশীয় মহীসোপান তিনটি পৃথক, ছোট মহীসোপান নিয়ে গঠিত: ব্যারেন্টস মহীসোপান, চুকচি সাগর মহীসোপান ও সাইবেরীয় মহীসোপান। এগুলির মধ্যে রুশ মহাদেশীয় সাইবেরীয় মহীসোপানটি বিশ্বের বৃহত্তম মহীসোপান; এটি তেল ও গ্যাসের বিশাল মজুদ রাখে। ইউএসএসআর-ইউএসএ সামুদ্রিক সীমানা চুক্তিতে বলা হয়েছে চুকচি মহীসোপানটি রুশ ও মার্কিন যুক্তরাষ্ট্রের মধ্যে সীমানা গঠন করে। সমগ্র এলাকা আন্তর্জাতিক আঞ্চলিক দাবির অধীন।
চুকচি মালভূমি চুকচি সাগর মহীসোপান থেকে বিস্তৃত।
ভূতত্ত্ব
উত্তর মহাসাগরের আশেপাশের পর্বতের স্ফটিক বুনিয়াদ শিলাগুলি প্যালিওজোয়িক যুগে বৃহত্তর ক্যালেডোনিয়ান অরোজেনের আঞ্চলিক পর্যায়ে এলিসমেরিয়ান অরোজেনির সময় পুনরায় স্ফটিকিত বা গঠিত হয়েছিল। জুরাসিক ও ট্রায়াসিক যুগে আঞ্চলিক অবনমনের ফলে যথেষ্ট পলি জমেছিল, যা বর্তমান দিনের তেল ও গ্যাস জমার জন্য অনেক জলাধার তৈরি করেছিল। ক্রিটেসিয়াস সময়কালে কানাডীয় অববাহিকা উন্মুক্ত হয়েছিল ও আলাস্কার সমাবেশের কারণে টেকটোনিক কার্যকলাপের ফলে হাইড্রোকার্বন এখন প্রুধো উপসাগরের দিকে স্থানান্তরিত হয়। একই সময়ে ক্রমবর্ধমান কানাডীয় রকিজ থেকে পলি পড়ে বৃহৎ ম্যাকেঞ্জি বদ্বীপ তৈরি হয়।
ট্রায়াসিক সময়কাল থেকে শুরু হওয়া সুপারমহাদেশ প্যানজিয়ার বিচ্ছিন্নতা প্রাথমিক আটলান্টিক মহাসাগরকে উন্মুক্ত করে দেয়। ফাটল তখন উত্তর দিকে প্রসারিত হয়ে উত্তর মহাসাগরে যাওয়া-আসার পথ উন্মুক্ত করে দেয় কারণ মধ্য-আটলান্টিক শৈলশিরার একটি শাখা থেকে ম্যাফিক মহাসাগরীয় ভূত্বক উপাদান বেরিয়ে আসে। রূপান্তর চ্যুতির মাধ্যমে চুকচি বর্ডারল্যান্ড উত্তর-পূর্ব দিকে সরে যাওয়ার সাথে সাথে আমেরাসিয়া অববাহিকা হয়ত প্রথমে উন্মেষিত হয়েছিল। অতিরিক্ত ব্যাপ্তিশীল ক্রিটেসিয়াস যুগের শেষের দিকে আলফা-মেন্ডেলিভ শৈলশিরার "ত্রি-জংশন" তৈরি করতে সহায়তা করেছিল।
সমুদ্রের বরফ ও দূরবর্তী অবস্থার কারণে উত্তর মহাসাগরের ভূতত্ত্ব এখনও দুর্বলভাবে অনুসন্ধান করা হয়। আর্কটিক কোরিং এক্সপিডিশন ড্রিলিং লোমোনোসোভ শৈলশিরার উপর কিছুটা নজরে আনে যা প্যালিওসিনের ব্যারেন্টস-মহীসোপান থেকে বিচ্ছিন্ন মহাদেশীয় ভূত্বক বলে ধারণা করা হয় এবং এরপরে পলিতে পতিত হয়। এতে ১০ বিলিয়ন ব্যারেল পর্যন্ত তেল থাকতে পারে। গাক্কেল শৈলশিরা ফাটলটিও খুব রুগ্ন বলে ধারণা করা হয় ও এটি ল্যাপ্টেভ সাগর পর্যন্ত প্রসারিত হতে পারে।
জলপ্রবাহ
উত্তর মহাসাগরের বৃহত্তর অংশের উপরিতলে (৫০-৫০ মিটার) উষ্ণতা ও লবণাক্ততার হার অপরাপর অংশের চেয়ে কম। এটি আপেক্ষিকভাবে স্থির। কারণ গভীরতার উপর লবণাক্ততার প্রভাব উষ্ণতার প্রভাবের চেয়ে বেশি। বড়ো বড়ো সাইবেরীয় ও কানাডীয় নদীর (ওব, ইয়েনিসে, লেনা, ম্যাককেঞ্জি) স্বাদু পানি এই মহাসাগরে পতিত হয়। এই স্বাদু পানি মহাসাগরের অধিক লবণাক্ত, অধিক ঘন ও অধিক গভীর পানির উপর ভেসে থাকে। এই কম লবণাক্তযুক্ত তল ও মহাসাগরীয় লবণাক্ত পানির মধ্যবর্তী অংশে অবস্থিত তথাকথিত হ্যালোক্লিন। thumb|left|উত্তর মহাসাগরের ৮৫,১৮ উত্তর ও ১১৭,২৮ পূর্বের উষ্ণতা ও লবণতার প্লট, ১ জানুয়ারি, ২০১০।
অন্যান্য মহাসাগর থেকে আপেক্ষিক বিচ্ছিন্নতার কারণে উত্তর মহাসাগরে পানি প্রবাহের একটি অনন্য জটিল ব্যবস্থা রয়েছে। এটি ভূমধ্যসাগরের কিছু হাইড্রোলজিকাল বৈশিষ্ট্যের সাথে সাদৃশ্যপূর্ণ যা আটলান্টিক অববাহিকার সাথে ফ্র্যাম প্রণালীর মাধ্যমে কেবল মাত্র এর সীমিত যোগাযোগের কথা উল্লেখ করে বলেছে "যেখানে সঞ্চালন থার্মোহ্যালাইন বল আধিপত্য বিস্তার করে"। উত্তর মহাসাগরের মোট আয়তন ১৮.০৭×১০২ কিমি৩, যা বিশ্ব মহাসাগরের প্রায় ১.৩% এর সমান। গড় পৃষ্ঠের সঞ্চালন মূলত ইউরেশীয় দিকে ঘূর্ণিঝড়ের মতো ও কানাডীয় অববাহিকার দিকে ঘূর্ণিঝড় মুক্ত।
প্রশান্ত ও আটলান্টিক উভয় মহাসাগর থেকে পানি উত্তর মহাসাগরে প্রবেশ করে এবং তিনটি অনন্য পানির ভরে বিভক্ত করা যেতে পারে। গভীরতম পানির ভরকে উত্তর পাদ পানি বলা হয় ও এটি প্রায় 900 m গভীরতায় শুরু হয়। এটি বিশ্ব মহাসাগরের সবচেয়ে ঘন পানির সমন্বয়ে গঠিত এবং এর দুটি প্রধান উৎস রয়েছে: সুমেরু মহীসোপান পানি ও গ্রীনল্যান্ড সাগরের গভীর পানি। প্রশান্ত মহাসাগর থেকে প্রবাহ হিসাবে শুরু হওয়া মহীসোপান অঞ্চলের পানি ০.৮ সেভার্ড্রুপের গড় হারে সংকীর্ণ বেরিং প্রণালীর মধ্য দিয়ে যায় ও চুকচি সাগরে পৌঁছায়। শীতকালে আলাস্কানের ঠান্ডা বাতাস চুকচি সাগরের উপর দিয়ে প্রবাহিত হয় ফলে সমুদ্রস্তরের পানি জমাট বাঁধে এবং এই নবগঠিত বরফকে প্রশান্ত মহাসাগরে ঠেলে দেয়। বরফ প্রবাহের গতি প্রায় ১-৪ সেমি/সেকেন্ড। এই প্রক্রিয়াটি সমুদ্রে ঘন, লবণাক্ত পানি ছেড়ে দেয় যা মহাদেশীয় মহীসোপানের উপর দিয়ে পশ্চিম উত্তর মহাসাগরে নিমজ্জিত হয় এবং একটি হ্যালোক্লিন তৈরি করে।
এই পানি গ্রিনল্যান্ড সাগরের গভীর পানির নিকটে মিলিত হয় যা শীতকালীন ঝড়ের উত্তরণের সময় তৈরি হয়। শীতকালে তাপমাত্রা নাটকীয়ভাবে ঠান্ডা হওয়ার সাথে সাথে বরফের গঠন ও তীব্র উল্লম্ব সংবহন পানিকে নীচের উষ্ণ লবণাক্ত পানির নীচে নিমজ্জিত হওয়ার জন্য যথেষ্ট ঘন করে তোলে। সুমেরু পাদ পানি এর বহিঃপ্রবাহের কারণে সমালোচনীয় দৃষ্টিতে গুরুত্বপূর্ণ, যা আটলান্টিক গভীর পানি গঠনে অবদান রাখে। এই পানির উল্টান বৈশ্বিক সঞ্চালন এবং জলবায়ু রক্ষণাবেক্ষণে গুরুত্বপূর্ণ ভূমিকা পালন করে।
১৫০-৯০০ মিটার (৪৯০-২,৯৫০ ফুট) গভীরতার পরিসরে পানির ভরকে আটলান্টিক পানি হিসেবে উল্লেখ করা হয়। উত্তর আটলান্টিক স্রোত থেকে অন্তঃপ্রবাহ ফ্র্যাম প্রণালীর মধ্য দিয়ে প্রবেশ করে, ঠান্ডা হয় ও নিমজ্জিত হ্যালোক্লিনের গভীরতম স্তর গঠন করে, যেখানে এটি সুমেরু অববাহিকাকে ঘড়ির বিপরীত দিকে প্রদক্ষিণ করে। এটি উত্তর মহাসাগরে সর্বোচ্চ আয়তনের অন্তঃপ্রবাহ যা প্রশান্ত মহাসাগরীয় অন্তঃপ্রবাহের প্রায় ১০ গুণ সমান ও এটি উত্তর মহাসাগরের সীমানা স্রোত তৈরি করে। এটি প্রায় ০.০২ মিটার/সেকেন্ডে ধীরে ধীরে প্রবাহিত হয়। আটলান্টিকের পানিতে সুমেরু  পাদ পানির মতো একই লবণাক্ততা রয়েছে তবে এটি অনেক বেশি উষ্ণ (৩°সে [৩৭°ফা] পর্যন্ত)। প্রকৃতপক্ষে, এই পানির ভর প্রকৃতপক্ষে পৃষ্ঠের পানির চেয়ে উষ্ণ ও শুধুমাত্র ঘনত্বে লবণাক্ততার ভূমিকার কারণে নিমজ্জিত থাকে। যখন পানি অববাহিকায় পৌঁছায় তখন প্রবল বাতাসের মাধ্যমে এটিকে বিউফোর্ট গায়ার নামক একটি বড় বৃত্তাকার স্রোতে ঠেলে দেওয়া হয়। বড় কানাডীয় ও সাইবেরীয় নদী থেকে অন্তঃপ্রবাহের কারণে বিউফোর্ট গায়ারের পানি চুকচি সাগরের তুলনায় অনেক কম লবণাক্ত।
উত্তর মহাসাগরে চূড়ান্ত সংজ্ঞায়িত পানির ভরকে বলা হয় সুমেরু পৃষ্ঠ পানি এবং এটি 150 - 200 m গভীরতার পরিসরে পাওয়া যায়। এই পানি ভরের সবচেয়ে গুরুত্বপূর্ণ বৈশিষ্ট্য হল একটি অংশ যাকে উপ-পৃষ্ঠের স্তর হিসাবে উল্লেখ করা হয়। এটি আটলান্টিক পানির সৃষ্ট যা গভীর খাদের মধ্য দিয়ে প্রবেশ করে ও সাইবেরীয় মহীসোপানে তীব্র মিশ্রণে বশীভূত হয়। যেহেতু এটি প্রবেশ করে তাই এটি স্তরগুলির মধ্যে দুর্বল মিশ্রণের কারণে পৃষ্ঠস্তরের জন্য শীতল ও উষ্ণ ঢাল হিসাবে কাজ করে।
যাইহোক, গত কয়েক দশক ধরে আটলান্টিকের পানির উষ্ণতা ও স্রোতের সংযোগ পূর্ব সুমেরু সমুদ্রের বরফ গলে আটলান্টিকের পানির তাপের ক্রমবর্ধমান প্রভাবের দিকে নিয়ে যাচ্ছে। ২০১৬-২০১৮ সালের সবচেয়ে সাম্প্রতিক অনুমানগুলি ইঙ্গিত দেয় যে, পৃষ্ঠের মহাসাগরীয় তাপ প্রবাহ এখন পূর্ব ইউরেশীয় অববাহিকার বায়ুমণ্ডলীয় প্রবাহকে ছাড়িয়ে গেছে। একই সময়ের মধ্যে দুর্বল হ্যালোক্লিন স্তরবিন্যাস সামুদ্রিক বরফ হ্রাসের সাথে সম্পর্কিত বলে বিবেচিত এমন ক্রমবর্ধমান উচ্চ মহাসাগরীয় স্রোতের সাথে মিলিত হয়েছে যা এই অঞ্চলে ক্রমবর্ধমান মিশ্রণের ইঙ্গিত করে। বিপরীতে পশ্চিম সুমেরুর মিশ্রণের প্রত্যক্ষ পরিমাপ ইঙ্গিত দেয় যে, ২০১২ সালের শক্তিশালী সুমেরু ঘূর্ণিঝড় 'নিখুঁত ঝড়' পরিস্থিতিতেও আটলান্টিকের পানির তাপ মধ্যবর্তী গভীরতায় বিচ্ছিন্ন রয়েছে।
প্রশান্ত ও আটলান্টিক উভয়ই মহাসাগর থেকে উদ্ভুত পানি গ্রিনল্যান্ড ও স্‌ভালবার্দ দ্বীপের মধ্যে ফ্র্যাম প্রণালী দিয়ে বেরিয়ে যায়, যা প্রায় 2700 m গভীর ও 350 km প্রশস্ত। এই বহিঃপ্রবাহ প্রায় ৯ এসভি। ফ্র্যাম প্রণালীর প্রস্থে উত্তর মহাসাগরের আটলান্টিক অংশে অন্তঃপ্রবাহ ও বহিঃপ্রবাহ উভয়ই হয়ে থাকে। এই কারণে এটি কোরিওলিস প্রভাব দ্বারা প্রভাবিত হয়, যা পশ্চিম দিকে পূর্ব গ্রিনল্যান্ড স্রোতে বহিঃপ্রবাহকে কেন্দ্রীভূত করে এবং পূর্ব দিকে নরওয়েজিয়ান অন্তঃপ্রবাহে প্রবাহিত হয়। প্রশান্ত মহাসাগরীয় পানিও গ্রিনল্যান্ডের পশ্চিম উপকূল ও হাডসন প্রণালী (১-২ এসভি) বরাবর বেরিয়ে যায়, যা কানাডীয় দ্বীপপুঞ্জে পরিপোষক পদার্থ সরবরাহ করে।
উল্লিখিত হিসাবে, বরফের গঠন ও চলনের প্রক্রিয়াটি উত্তর মহাসাগরের সঞ্চালন ও পানির ভর গঠনের একটি মূল চালিকাশক্তি। এই সাপেক্ষতা সহ উত্তর মহাসাগরে সামুদ্রিক বরফ আচ্ছাদনে ঋতু পরিবর্তনের কারণে তারতম্য দেখা দেয়। সামুদ্রিক বরফের চলন বায়ুর চাপের ফলাফল, যা সুমেরুতে সারা বছর ধরে বেশ কয়েকটি আবহাওয়াগত অবস্থার সাথে সম্পর্কিত। উদাহরণস্বরূপ, বিউফোর্ট উচ্চ তল—সাইবেরীয় উচ্চ তল ব্যবস্থার একটি সম্প্রসারণ—একটি চাপ ব্যবস্থা যা বিউফোর্ট গায়ারের ঘূর্ণিঝড় মুক্ত গতিকে চালিত করে। গ্রীষ্মের সময় উচ্চ চাপের এই অঞ্চলটিকে এর সাইবেরীয় ও কানাডীয় পার্শ্ব ঘেঁষে প্রবল ধাক্কা দেওয়া হয়। উপরন্তু, গ্রিনল্যান্ডের উপর একটি সমুদ্রস্তর চাপ (এসএলপি) শৈলশিরা রয়েছে যা বরফ রফতানির সুবিধার্থে ফ্র্যাম প্রণালীর মধ্য দিয়ে শক্তিশালী উত্তর বায়ু চালিত করে। গ্রীষ্মে এসএলপি বৈপরীত্য ক্ষুদ্র হওয়ায় হালকা বায়ু উৎপাদন করে। মৌসুমী চাপ ব্যবস্থা চলনের একটি চূড়ান্ত উদাহরণ হল নিম্ন চাপ ব্যবস্থা যা নর্ডিক ও ব্যারেন্টস সাগরের উপরে বিদ্যমান। এটি আইসল্যান্ডীয় নিম্ন স্তরের একটি সম্প্রসারণ, যা এই এলাকায় মহাসাগরীয় ঘূর্ণিঝড় সঞ্চালন তৈরি করে। গ্রীষ্মে অগভীর অংশ উত্তর মেরুতে কেন্দ্রের দিকে সরে যায়। সুমেরুর এই সকল বৈচিত্র গ্রীষ্মের মাসগুলিতে বরফের প্রবাহকে এর দুর্বলতম বিন্দুতে পৌঁছাতে অবদান রাখে। এছাড়াও প্রমাণ রয়েছে যে, প্রবাহটি সুমেরু দোলন ও আটলান্টিক বহুদশকীয় দোলনের পর্যায়ের সাথে যুক্ত।
উত্তর মহাসাগরের দক্ষিণ চুকচাই সাগরে একটি প্রধান রুদ্ধক বিন্দু রয়েছে। এই বিন্দুর মাধ্যমে আলাস্কা ও পূর্ব সাইবেরিয়ার মধ্যবর্তী বেরিং প্রণালী দিয়ে প্রশান্ত মহাসাগরে প্রবেশ করা যায়। বরফের অবস্থা ভেদে, উত্তর মহাসাগর হল পূর্ব ও পশ্চিম রাশিয়ার মধ্যে নিকটতম সামুদ্রিক যোগসূত্র। উত্তর মহাসাগরে মার্কিন যুক্তরাষ্ট্র ও রাশিয়ার অনেকগুলি ভাসমান গবেষণা স্টেশন রয়েছে।
সারা বছরই এই মহাসাগরের উপরিতলের অধিকাংশ স্থান বরফে আবৃত থাকে। এর ফলে বায়ুর উষ্ণতাও হিমশীতল হয়। বিষুবরেখার দিকে প্রবাহিত শীতল বায়ুর একটি প্রধান উৎস হল উত্তর মহাসাগর। ৬০ ডিগ্রি উত্তর অক্ষাংশে উষ্ণ বায়ুর সঙ্গে মিলিত হয়ে এই বায়ু বৃষ্টি ও তুষারপাত ঘটায়। মুক্ত অঞ্চলে, বিশেষ করে দক্ষিণ জলভাগে, প্রচুর সামুদ্রিক জীবজন্তু দেখা যায়। এই মহাসাগরের প্রধান বন্দরগুলি হল মুরমানস্ক, আরখানগেলস্ক ও প্রধো উপসাগর।
বরফ টুপি
thumb|right| উত্তর মহাসাগরীয় সামুদ্রিক বরফের প্রসারক্ষেত্রের ঋতুভিত্তিক হ্রাসবৃদ্ধি ও দীর্ঘকালীন হ্রাস।